நீங்கள் ஊடாடுபயன்முறையில் இருக்கின்றீர்கள் என்பதைத் தெரிவிக்க >>> என்பது பயன்படுத்தப்படுகின்றது. ஊடாடுபயன்முறையில் நீங்கள் தட்டச்சிடுவது உடனடியாக இயக்கப்படும். 1 + 1 எனத் தட்டச்சிட்டுப் பாருங்கள். 2 என்ற பதில் கிடைக்கும்..புதிய பைத்தன் கூற்றுகளைத் தட்டச்சிட்டு முயன்றுபார்ப்பதற்கு, ஊடாடுபயன்முறையைப் பயன்படுத்திக்கொள்ளுங்கள்..செய்நிரல்களை உருவாக்கி இயக்குதல் .நீங்கள் ஏற்கனவே ஐடிலைத் திறக்காவிட்டால், இப்போது திறந்துகொள்ளுங்கள். மேலேயுள்ள பட்டியிலுள்ள File என்பதில் New File என்பதைத் தெரிவுசெய்யுங்கள். தோன்றும் புதிய சாளரத்தில் பின்வருமாறு தட்டச்சிடுங்கள்..இப்போது செய்நிரலைச் சேமிப்போம். File என்பதில் Save என்பதைத் தெரிவுசெய்யுங்கள். இதனை hello.py என்ற பெயரில் சேமிப்போம் (உங்களுக்கு விருப்பமான இடத்தில் சேமியுங்கள்.). கோப்புப் பெயர் (File name) என்பதன்கீழ் hello எனத் தட்டச்சிட்டாலே போதும். .py என்பதைக் கட்டாயம் தட்டச்சிடவேண்டியதில்லை. இப்போது நீங்கள் கோப்பைச் சேமித்துள்ளதால், அதனை இயக்கிப்பார்க்கமுடியும். Run என்பதில் Run Module என்பதைத் தெரிவுசெய்யுங்கள். பைத்தன் செல் (Python Shell) சாளரத்தில் Hello, World! என்ற வெளியீடு பதிக்கப்படும்..சரி, தமிழில் வெளியீட்டைப் பெற்றுப்பார்ப்போம் (ta.wikipedia.org/wiki/விக்கிப்பீடியா:தமிழ்த்_தட்டச்சு என்ற தளத்தில் தமிழ்த் தட்டச்சு உதவியைப் பெற்றுக்கொள்ளுங்கள்.). Hello, World! என்பதைப் பிறப்பொக்கும் எல்லா உயிர்க்கும். என மாற்றுங்கள்.